Aulus Platorius Nepos

Aulus Platorius Nepos var en romersk politiker og embetsmann i det 2. århundre.

Han var konsul i 119, og deretter guvernør i Germania Inferior. Nepos var en nær venn av keiser Hadrian og kan ha vært i slekt med ham. Det er mulig at han var med på keiserens besøk til Britannia i 122; i hvert fall ble han utnevnt til guvernør i Britannia det året. 

Hans hovedoppgave i Britannia var å overvåke byggingenen av Hadrians mur, den store forsvarmuren som skilte den romerske delen av øya fra den nordlige, keltiske delen. Nepos hadde antagelig med seg Legio VI Victrix for å utføre dette arbeidet og for å erstatte IX Hispana som hadde forlatt provinsen i 108.

Nepos brukte enorme summer på arbeidet med muren, noe som førte til at han falt i unåde hos keiseren. Omkring år 125 ble han avsatt som guvernør. 

Nepos, Aulus Platorius
Nepos, Aulus Platorius